text: Trekantområdet ramt af dobbelt skybrud
  09 juni 2017 kl. 14.04
  De store regnmængder i Sydjylland har især ramt Trekantområdet. I Vejle har DMI konstateret så meget regn, så der er tale om dobbelt skybrud.
  Det kraftigte regnvejr betyder, at der flere steder i regionen er faldet så meget regn på kort tid, så der er tale om skybrud.
  DMI oplyser, at deres målestation ved Vejle har registeret 34,8 mm regn på blot en halv time. Det er dobbelt så meget regn, som der skal til, for at der er tale om skybrud.
  Lige nu er regnen dog aftaget, men der kan stadig komme byger senere på dagen, oplyser DMI.
  
  